stanford-oval/wikipedia huggingface dataset:
เปรีเกอ
แหล่งข้อมูลอื่น

บทความนี้เรียบเรียงจากสิ่งพิมพ์ที่เป็นสาธารณสมบัติ: Herbermann, Charles, บ.ก. (1913). สารานุกรมคาทอลิก. New York: Robert Appleton Company. {{cite encyclopedia}}: |title= ไม่มีหรือว่างเปล่า (help)
(ในภาษาฝรั่งเศส) City council of Périgueux
(ในภาษาฝรั่งเศส) reports on culture and people in Périgueux เก็บถาวร 2015-02-05 ที่ เวย์แบ็กแมชชีน
(ในภาษาฝรั่งเศส) Web site of the Périgord
(ในภาษาฝรั่งเศส) Perigueux-city.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef 
| --- | --- |
 : สถานีย่อยประเทศฝรั่งเศส
แมกซิมิเลียน คอลบี

| นักบุญแมกซิมิเลียน คอลบี |
| --- | --- |

บาทหลวงและมรณสักขี
เกิด: 8 มกราคม ค.ศ. 1894 ซดุญสกาวอลา อดีตจักรวรรดิรัสเซีย (ปัจจุบันอยู่ในโปแลนด์)
เสียชีวิต: 14 สิงหาคม ค.ศ. 1941 ค่ายกักกันเอาชวิทซ์ ประเทศโปแลนด์
นิกาย: โรมันคาทอลิก
เป็นนักบุญ: 10 ตุลาคม ค.ศ. 1982 โรม  โดย สมเด็จพระสันตะปาปาจอห์น ปอลที่ 2
วันฉลอง: 14 สิงหาคม
องค์อุปถัมภ์: ผู้เสพติดยา, นักโทษทางการเมือง, ผู้ถูกจองจำ
อนุสาวรีย์ของคอลบีแห่งแรก ตั้งอยู่ในโปแลนด์
แมกซิมิเลียน มาเรีย คอลบี (อังกฤษ: Maximilian Maria Kolbe, 8 มกราคม ค.ศ. 1894 – 14 สิงหาคม ค.ศ. 1941) หรือ มักซือมีเลียน มาเรีย กอลแบ (โปแลนด์: Maksymilian Maria Kolbe) เป็นบาทหลวงโรมันคาทอลิกและไฟรเออร์คณะฟรันซิสกันคอนเวนชวล (Conventual Franciscan) ชาวโปแลนด์ ผู้อาสาตายแทนคนแปลกหน้าที่ชื่อว่า ฟรานซิส กาโยนิเชค ซึ่งเป็นเชลยในค่ายกักกันเอาชวิทซ์ในประเทศโปแลนด์ใต้อาณัติเยอรมนีระหว่างสงครามโลกครั้งที่สอง
เขาได้รับการประกาศเป็นนักบุญและมรณสักขีแห่งเมตตาธรรมเมื่อวันที่ 10 ตุลาคม ค.ศ. 1982 โดยสมเด็จพระสันตะปาปาจอห์น ปอลที่ 2 เป็นนักบุญองค์อุปถัมภ์ผู้ติดยาเสพติด นักโทษการเมือง ครอบครัว สื่อสารมวลชน นักโทษ และขบวนการสนับสนุนชีวิต สมเด็จพระสันตะปาปาจอห์น ปอลที่ 2 ยังทรงประกาศว่าเขาเป็น "นักบุญองค์อุปถัมภ์ศตวรรษอันยุ่งยากของเรา"
เอาชวิทซ์

ระหว่างสงครามโลกครั้งที่สอง เขาจัดหาที่พักให้แก่ผู้ลี้ภัยจากเกรเทอร์โปแลนด์ ซึ่งรวมถึงชาวยิว 2,000 คนที่เขาซ่อนไว้จากการเบียดเบียน (persecution) ของพวกนาซีในอารามของเขาในแญปอกาลานุฟ
วันที่ 17 กุมภาพันธ์ ค.ศ. 1941 เขาถูกเกสตาโปของเยอรมนีจับกุมและขังที่เรือนจำปาเวียก เมื่อวันที่ 28 พฤษภาคม เขาถูกโอนไปยังเอาชวิทซ์ เป็นนักโทษหมายเลข 16670
ปลายเดือนกรกฎาคม ค.ศ. 1941 มีนักโทษสามคนหายไปจากค่าย ทำให้เฮาพท์สทุร์มฟือแรร์ของเอสเอส (ยศเทียบเท่าร้อยเอก) คาร์ล ฟรีทซช์ รองผู้บัญชาการค่าย เลือกชาย 10 คนมาอดอาหารจนตายในบังเกอร์ใต้ดินเพื่อขัดขวางมิให้มีความพยายามหลบหนีอีก เมื่อฟรันชีแชก กายอฟญิตแชก หนึ่งในชายที่ถูกเลือก ร้องมาว่า "ภรรยาผม! ลูกผม!" คอลบีได้อาสาถูกเลือกแทนเขา
ในห้องขังอดอาหารนั้น เขาทำพิธีมิสซาทุกวันนานเท่าที่เขาสามารถทำได้และทำพิธีศีลมหาสนิทแก่นักโทษอย่างลับ ๆ ระหว่างวัน ขนมปังที่ให้แก่นักโทษนั้นไม่ได้ใส่เชื้อฟูและสามารถใช้ในพิธีศีลมหาสนิทได้ ทหารยามที่มีใจสงสารมอบสิ่งของจำเป็นแก่เขา ซึ่งรวมถึงไวน์ ซึ่งเขาสามารถใช้ได้
เขานำนักโทษทั้งหลายร้องเพลงและอธิษฐาน ตลอดจนให้กำลังใจโดยบอกพวกเขาว่าจะอีกไม่นานจะได้ไปอยู่กับพระนางมารีย์พรหมจารีบนสวรรค์ แต่ละครั้งที่ทหารยามมาตรวจดูเขา จะพบว่าเขากำลังยืนหรือคุกเข่าอยู่กลางห้องขังและมองอย่างสงบไปยังทุกคนที่เข้ามา หลังจากการอดน้ำและอดอาหารมาสองสัปดาห์ มีเพียงคอลบีเท่านั้นที่ยังรอดชีวิต ทหารยามต้องการให้บังเกอร์ว่างเปล่า ดังนั้นจึงจัดการฉีดกรดคาร์บอลิกให้คอลบีถึงแก่มรณกรรม บางคนที่อยู่ในเหตุการณ์นั้นกล่าวว่า เขายกแขนซ้ายขึ้นและรอคอยการฉีดอย่างสงบ ร่างของเขาถูกเผาในวันที่ 15 สิงหาคม ตรงกับวันฉลองแม่พระรับเกียรติยกขึ้นสวรรค์
แฮดแด

| --- | --- |
พุทธสถูปที่แฮดแด โดย วิลเลียม ซิมพ์ซัน ปี 1881
แสดงที่ตั้งภายในประเทศอัฟกานิสถาน
พิกัด: 34°21′42″N 70°28′15″E﻿ / ﻿34.361685°N 70.470752°E﻿ / 34.361685; 70.470752
ประเภท: หมู่พุทธสังฆาราม
ความเป็นมา
สร้าง: 100 ปีก่อน ค.ศ.
ละทิ้ง: ศตวรรษที่ 9
แฮดแด (ปาทาน: هډه; Hadda) เป็นแหล่งโบราณคดีกรีก-พุทธ ตั้งอยู่ 10 กิโลเมตรทางใต้ของแจแลแลแบด ในจังหวัดแนนแกร์แฮร์ ทางตะวันออกของประเทศอัฟกานิสถาน เข้าใจกันว่าส่วนใหญ่ของแหล่งแฮดแดถูกทำลายไปในสงครามกลางเมืองต่าง ๆ ของอัฟกานิสถาน
เทศบาลของประเทศสโลวีเนีย

แผนที่เทศบาลของประเทศสโลวีเนีย ณ ค.ศ. 2011
เทศบาล หรือ ออปชินา (สโลวีเนีย: občina, รูปพหูพจน์: občine) เป็นหน่วยการบริหารระดับแรกของประเทศสโลวีเนีย มีจำนวน 212 แห่ง ในจำนวนนี้ 12 แห่งมีฐานะเป็นเทศบาลนคร เทศบาลจะแบ่งย่อยลงไปอีกเป็นชุมชนและเขต
เทศบาลทุกแห่งใช้ภาษาสโลวีเนียเป็นภาษาราชการ นอกจากนี้ เทศบาลสามแห่งในภูมิภาคเปร็กมูริแย ได้แก่ ดอบรอว์นิก, โคด็อช และเลนดาวา ใช้ภาษาฮังการีเป็นภาษาราชการภาษาที่สอง และเทศบาลสี่แห่งในภูมิภาคปริโมร์สกา ได้แก่ อังการาน, อีซอลา, โคเปอร์ และปิราน ใช้ภาษาอิตาลีเป็นภาษาราชการภาษาที่สอง
รายชื่อเทศบาลนครในประเทศสโลวีเนียเรียงตามจำนวนประชากร

| อันดับ | เทศบาลนคร | ประชากร (ค> ศ. 2021) |
| --- | --- | --- |
| 1 |  เทศบาลนครลูบลิยานา | 294,464 |
| 2 |  เทศบาลนครมาริบอร์ | 113,778 |
| 3 |  เทศบาลนครคราน | 57,185 |
| 4 |  เทศบาลนครโคเปอร์ | 53,292 |
| 5 |  เทศบาลนครแซลิแย | 49,007 |
| 6 |  เทศบาลนครนอวอเมสตอ | 37,398 |
| 7 |  เทศบาลนครแวแลนิแย | 33,715 |
| 8 |  เทศบาลนครนอวากอรีตซา | 31,845 |
| 9 |  เทศบาลนครเคิร์ชกอ | 25,904 |
| 10 |  เทศบาลนครปตูย | 23,611 |
| 11 |  เทศบาลนครมูร์สกาโซบอตา | 18,622 |
| 12 |  เทศบาลนครสลอเวงกราเดิตส์ | 16,595 |
ทน.ลูบลิยานา
ทน.มาริบอร์
ทน.คราน
ทน.โคเปอร์
ทน.แซลิแย
ทน.นอวอเมสตอ
ทน.แวแลนิแย
ทน.นอวากอรีตซา
ทน.เคิร์ชกอ
ทน.ปตูย
ทน.มูร์สกาโซบอตา
ทน.สลอเวงกราเดิตส์
แหล่งข้อมูลอื่น

Review of municipalities and appurtenant spatial units and house numbers, 1 January 2011 เก็บถาวร 2013-11-03 ที่ เวย์แบ็กแมชชีน โดยสำนักงานสถิติแห่งประเทศสโลวีเนีย
| ด ค กเขตการปกครองระดับแรกของประเทศในทวีปยุโรป |
| --- | --- |
รัฐเอกราช:  กรีซ1  คาซัคสถาน1  โครเอเชีย  จอร์เจีย1  เช็กเกีย  ซานมารีโน  เซอร์เบีย  เดนมาร์ก  ตุรกี1  นอร์เวย์  เนเธอร์แลนด์1  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส1  โปแลนด์  ฝรั่งเศส1  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย1  โรมาเนีย  ลักเซมเบิร์ก  ลัตเวีย  ลิทัวเนีย  ลีชเทินชไตน์  สเปน1  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร  ออสเตรีย  อันดอร์รา  อาเซอร์ไบจาน1  อิตาลี1  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรองอย่างไม่สมบูรณ์:  คอซอวอ  ทรานส์นีสเตรีย 
ดูเพิ่ม: รายชื่อเขตการปกครอง 1มีพื้นที่ส่วนหนึ่งอยู่นอกทวีปยุโรป
แยชือ สกอลีมอฟสกี

| แยชือ สกอลีมอฟสกี |
| --- | --- |
Jerzy Skolimowski, 2010
เกิด:  (1938-05-05) 5 พฤษภาคม ค.ศ. 1938 (86 ปี) Łódź, Poland
สัญชาติ: Polish
ศิษย์เก่า: National Film School, Łódź
อาชีพ: filmmaker
ปีปฏิบัติงาน: 1964–present
คู่สมรส: Elżbieta Czyżewska (สมรส 1958; หย่า 1965) Joanna Szczerbic (สมรส 1966; เสียชีวิต 2014)
แยชือ สกอลีมอฟสกี (โปแลนด์: Jerzy Skolimowski; เกิด 5 พฤษภาคม พ.ศ. 2481) เป็นผู้กำกับภาพยนตร์, นักเขียนบท, นักเขียนบทละคร และนักแสดงชาวโปแลนด์ สกอลีมอฟสกีจบการศึกษาจาก National Film School in Łódź ที่มีชื่อเสียง เขากำกับภาพยนตร์มากกว่ายี่สิบเรื่องตั้งแต่ปี ค.ศ. 1960 เรื่องแรกคือ Oko wykol (The Menacing Eye) ต่อมาในปี พ.ศ. 2510 เขาได้รับรางวัล Golden Bear จากภาพยนตร์เรื่อง Le départ ภาพยนตร์ที่โด่งดังที่สุดของเขาคือ Deep End (1970),  นำแสดงโดย Jane Asher และ John Moulder Brown เขาอาศัยอยู่ในลอสแอนเจลิสมานานกว่า 20 ปี โดยเขาทำงานเขียนภาพและแสดงภาพยนตร์เป็นครั้งคราว เขากลับไปที่โปแลนด์และสร้างภาพยนตร์ในฐานะนักเขียนและผู้กำกับหลังจากที่ห่างหายไป 17 ปีกับ Cztery noce z Anną (Four Nights with Anna) ในปี ค.ศ. 2008 เขาได้รับรางวัล Golden Lion สาขา Lifetime Achievement ในเทศกาลภาพยนตร์เวนิส ปี 2016
เวทางค์

เวทางค์ (สันสกฤต: वेदाङ्ग) หรือ เวทางคศาสตร์ คือวิชาประกอบการศึกษาพระเวท มี 6 อย่าง คือ 1. ศึกษา (วิธีออกเสียงคำในพระเวทให้ถูกต้อง) 2.ไวยากรณ์ 3. ฉันท์ 4. โชยติษ (ดาราศาสตร์) 5. นิรุกติ (ประวัติของคำ) และ 6. กัลปะ (วิธีประกอบพิธีกรรม)
ประวัติ

"เวทางคศาสตร์" เป็นชื่อคัมภีร์ชุดหนึ่งของศาสนาฮินดู จัดอยู่ในประเภทสมฤติ (คือ คัมภีร์ที่จดจำมา) มีหมายความว่า ศาสตร์ที่ว่าด้วยองค์ประกอบของพระเวท คือเป็นหนังสือคู่มือสำหรับการอ่าน ท่องจำ สาธยาย และเรียนพระเวท ตลอดจนสำหรับการประกอบพิธีกรรมต่าง ๆ ให้ถูกต้องตามที่พระเวทว่าไว้
สำหรับพระเวทนั้นเป็นคัมภีร์ชั้นต้นหรือคัมภีร์ประเภทศรุติ (คือ คัมภีร์ที่ได้ยินได้ฟังมา) เพราะเชื่อกันว่าพวกฤๅษีผู้มีฌานได้รับการเปิดเผยหรือวิวรณ์ (อังกฤษ: revelation) จากเทพเจ้าของศาสนาพราหมณ์มาโดยตรง แล้วนำมาบอกเล่าแก่ผู้อื่นโดยมิได้ต่อเติมเสริมแต่งตามความเห็นหรือมติ (อังกฤษ: opinion) ของตน ด้วยเหตุนี้ พระเวทจึงได้ชื่อว่าเป็น "อเปารุเษยะ" แปลว่า ไม่ใช่ผลงานของมนุษย์
องค์ประกอบ

คัมภีร์เวทางคศาสตร์มีลักษณะสำคัญคือแต่งเป็นสูตรสั้น ๆ คล้ายทฤษฎีบททางคณิตศาสตร์เพื่อให้จำได้ง่ายและเร็ว แล้วมีคำอธิบายขยายความโดยละเอียดเพื่อความเข้าใจอันดียิ่งขึ้น ประกอบไปด้วยคัมภีร์หกคัมภีร์ซึ่งรวมกันเรียกว่า "เวทางคศาสตร์" ดังต่อไปนี้
1. ศิกฺษ หรือศึกษาศาสตร์ ว่าด้วยการอ่านออกเสียงคำในพระเวทให้ถูกต้องตามอักขรวิธี ตามครุและลหุ ตลอดจนตามวิธีอ่านทั่วไป สูตรในศึกษาศาสตร์ที่สำคัญและรู้จักกันดีได้แก่ ปราติสาขยสูตร-ว่าด้วยกฎการอ่านออกเสียงภาษาพระเวทโดยนำคำต่าง ๆ ที่มีเสียงไพเราะมาประสมเข้าด้วยกันแล้วบอกวิธีอ่านออกเสียงที่มีลักษณะเด่นเฉพาะของสำนักพระเวทตาง ๆ เช่น สำนักฤคเวทที่ชื่อว่า "ศกกฺลยสาขาของเศานกะ (หรือของเสนกบัณฑิต)" สำนักยชุรเวทดำชื่อ "ไตตฺติรียปฺราติศาขฺยะ" สำนักยชุรเวทขาวชื่อ "วาชสเนยีปฺราติศาขฺยะ" และสำนักอถรรพเวทชื่อ "เศานกียตตุราธยายิกะ" ส่วนสามเวทไม่มีสำนักโดยเฉพาะ
2. ฉนฺท หรือฉันทศาสตร์ ว่าด้วยวิธีอ่านมนตร์ด้วยทำนองเสนาะให้ถูกต้องตามลักษณะฉันท์ และว่าด้วยวิธีแต่งฉันท์ ฉันทศาสตร์ที่มีอายุเก่าแก่ที่สุดได้แก่ฉบับของปิงคละ เขียนเมื่อประมาณ พ.ศ. 300
3. วฺยากรณ หรือไวยากรณศาสตร์ ว่าด้วยประเภทและระเบียบของคำที่ใช้ในพระเวท ไวยากรณศาสตร์ที่เก่าแก่ที่สุดเท่าที่พบได้แก่ฉบับของปาณินิ (ประมาณ พ.ศ. 190-290) แต่ในคัมภีร์นี้ปาณินีได้อ้างนักไวยากรณ์ไว้หลายคนที่มีชีวิตอยู่ก่อนหน้าตน หนึ่งในนั้นคือ ศากฎายนะ ผู้ซึ่งมีรายงานว่าผลงานส่วนหนึ่งได้รับการค้นพบแล้ว
4. นิรุกฺต หรือนิรุกติศาสตร์ ว่าด้วยภาษา ความเข้าใจภาษา และการรู้จักใช้คำให้ผู้อื่นเข้าใจ ตลอดจนที่มาของคำในพระเวทที่มีความหมายยาก ๆ นิรุกติศาสตร์ที่รู้จักกันดีได้แก่ฉบับของยาสกะผู้มีชีวิตของก่อนปาณินิ ก่อนหน้ายาสกะก็มีผู้แต่งนิรุกติศาสตร์แล้วสิบเจ็ดคน แต่ผลงานเหล่านั้นสูญหายไปหมดแล้ว นิรุกติศาสตร์ของยาสกะประกอบไปด้วยบทย่อยที่เรียกว่า "ภาค" จำนวนสามภาค ดังนี้
5. โชฺยติษฺ หรือโชยติษศาสตร์ ว่าด้วยวิธีคำนวณการโคจรของดวงดาวต่าง ๆ ตามที่พระเวทระบุไว้ เพื่อใช้ประกอบในพิธีกรรมต่าง ๆ คัมภีร์นี้ได้แก่ดาราศาสตร์ในปัจจุบัน
6. กลฺป หรือกัลปศาสตร์ ว่าด้วยวิธีนำมันตระต่าง ๆ ของพระเวทไปใช้ในพิธีกรรมทั้งหลาย ประกอบไปด้วยสูตรจำนวนสามสูตร ดังนี้
อิทธิพลต่อพุทธศาสนา

ในพระไตรปิฎกภาษาบาลีซึ่งเป็นคัมภีร์ชั้นต้นของศาสนาพุทธได้ปรากฏชื่อคัมภีร์ในเวทางคศาสตร์อยู่หลายแห่ง เช่น ในอัมพัฏฐสูตร โสณทัณฑสูตร กูฏทันตสูตร แห่งทีฆนิกาย สีลขันธวรรค (พระไตรปิฎกฉบับภาษาไทย เล่ม 9 ข้อ 356, 303 และ 331 ตามลำดับ) บรรยายความคงแก่เรียนของอัมพัฏฐพราหมณ์และกูฏทันตพราหมณ์ไว้ตรงกันว่า เป็นผู้คงแก่เรียน ทรงจำมนตร์ จบไตรเพทพร้อมทั้งนิฆัณฑุศาสตร์ เกฎุภศาสตร์ อักษรศาสตร์ และประวัติศาสตร์ ตลอดจนรู้ตัวบทและไวยากรณ์ ชำนาญโลกายตศาสตร์และการทำนายลักษณะมหาบุรุษ
ซึ่งอรรถกถาทีฆนิกายอธิบายชื่อคัมภีร์ดังกล่าวไว้ดังนี้
1. ที่ว่า "ทรงจำมนตร์" หมายถึง ทรงจำมันตระหรือบทสวดในฤคมันตระ (ฤคเวท) ยชุรมันตระ (ยชุรเวท) และสามมันตระ (สามเวท)
2. ที่ว่า "นิฆัณฑุศาสตร์" ตรงกับคัมภีร์ไนฆัณฑุกะของนิรุกติศาสตร์ เวทางคศาสตร์
3. ที่ว่า "เกฎุภศาสตร์" นั้นเป็นชื่อคัมภีร์ว่าด้วยกฎเกณฑ์การใช้ถ้อยคำให้เหมาะสมแก่การประกอบพิธีกรรมต่าง ๆ อันเป็นส่วนหนึ่งของคัมภีร์กัลปศาสตร์ ภาษาสันกฤตว่า "ไกฎกศาสตร์"
4. ที่ว่า "อักษรศาสตร์" นั้นเป็นชื่อคัมภีร์ว่าด้วยการเปล่งเสียง การออกเสียง ซึ่งตรงกับศึกษาศาสตร์ เวทางคศาสตร์ และว่าด้วยการอธิบายคำศัพท์โดยอาศัยประวัติและกำเนิดของคำ ซึ่งตรงกับนิรุกติศาสตร์ เวทางคศาสตร์
5. ที่ว่า "ประวัติศาสตร์" นั้นเป็นชื่อคัมภีร์ประเภทพงศาวดารเล่าเรื่องเก่า ๆ ตรงกับคัมภีร์อิติหาสะของศาสนาพราหมณ์
6. ที่ว่า "การทำนายลักษณะมหาบุรุษ" นั้นคือชื่อศาสตร์ที่ว่าด้วยลักษณะของบุคคลสำคัญ เช่น พระพุทธเจ้า อันมีอยู่ในคัมภีร์พราหมณ์ชื่อว่า "มันตระ" ในส่วนเฉพาะที่ว่าด้วยพระพุทธเจ้าเรียกว่า "พุทธมันตระ" มีหนึ่งหมื่นหกพันคาถา
เนมิราช

นิมิ (สันสกฤต: निमि) หรือไทยมักเรียก เนมิราช ถือกันว่าเป็นปฐมกษัตริย์แห่งราชอาณาจักรวิเทหะหรือมิถิลา เป็นพระโอรสของพระเจ้าอิกษวากุ เป็นพระเจ้าหลานเธอของพระเจ้ามนูไววัสวัต และเป็นเชื้อสายของพระเจ้าชนก
เอกสารฮินดู

พฤหัทวิษณุปุราณะ และ วิษณุปุราณะ กล่าวว่า พระเจ้าเนมิราชเป็นพระมหากษัตริย์พระองค์แรกแห่งวิเทหะ
ตำนานกล่าวว่า พระเจ้าเนมิราชทรงบูชายัญ โดยเชิญฤษีวสิษฐะมาเป็นประธาน แต่ฤษีกำลังบูชายัญถวายพระอินทร์อยู่ จึงทูลว่า จะมาได้หลังจากบูชายัญให้พระอินทร์เสร็จแล้ว ขอให้พระเจ้าเนมิราชทรงรอก่อน พระมหากษัตริย์เสด็จจากไปโดยมิได้ตอบประการใด ฤษีวสิษฐะจึงเข้าใจว่า พระองค์ทรงยินดีที่จะรอ
แต่เมื่อฤษีเสร็จพิธีบูชายัญถวายพระอินทร์ และรุดไปยังปะรำพิธีของพระเจ้าเนมิราช ปรากฏว่า พระเจ้าเนมิราชทรงเริ่มพิธีของพระองค์ไปแล้ว ฤษีจึงโกรธและสาปพระมหากษัตริย์ว่า ให้ทรงพ้นจากร่างสังขารบัดเดี๋ยวนั้น พระเจ้าเนมิราชจึงพ้นออกจากพระวรกายขึ้นไปยังสรวงสวรรค์ ไปประทับอยู่กับพระอินทร์ถึง 9,000,000 ปี จนพิธียัญของพระเจ้าเนมิราชบนโลกมนุษย์นั้นดำเนินไปลุล่วง เหล่านักบวชจึงร้องขอเทวดาให้ส่งพระเจ้าเนมิราชกลับสู่พระกาย พระเจ้าเนมิราชจึงได้สู่พระนครและครองแผ่นดินโดยธรรมต่อไปอีก 84,000 ปี
เอกสารพุทธ

เอกสารฝ่ายพุทธเอ่ยถึงพระเจ้าเนมิราชแห่งวิเทหะซึ่งเสด็จท่องไปในสวรรค์และนรกด้วยราชรถวิเศษ เรื่องราวดังกล่าวปรากฏในพระไตรปิฎกและอรรถกถาอันเป็นเอกสารภาษาบาลีหลังสมัยพระไตรปิฎก ความว่า พระมหากษัตริย์พระองค์หนึ่ง พระนามว่า มาฆเทวะ รับสั่งให้ช่างตัดพระเกศาทูลพระองค์ทันทีที่เห็นพระเกศาหงอกขาว ซึ่งเป็นแนวเรื่องที่พบได้ทั่วไปในวรรณกรรมอินเดียโบราณ อันย้อนหลังไปถึงแนวคิดอินเดียโบราณเรื่องช่วงเวลาของชีวิต ต่อมา เมื่อช่างเห็นพระเกศาหงอกเป็นเส้นแรกจึงทูลพระองค์ให้ทรงทราบ พระเจ้ามาฆเทวะจึงทรงสละราชสมบัติออกไปผนวชเป็นฤษี โดยรับสั่งให้พระโอรสประพฤติเยี่ยงอย่างพระองค์เมื่อเกศาแรกหงอก เมื่อสิ้นพระชนม์แล้ว พระเจ้ามาฆเทวะก็ได้ประสูติใหม่ในเทวโลก ทรงเห็นลูกหลานของพระองค์ประพฤติเยี่ยงอย่างพระองค์สืบ ๆ มา ภายหลัง พระเจ้ามาฆเทวะทรงจุติลงมาเป็นพระมหากษัตริย์พระองค์ใหม่ในราชวงศ์เดิมของพระองค์ มีพระนามว่า เนมิราช พระเจ้าเนมิราชทรงปกครองไพร่ฟ้าเรื่อยมา จนกระทั่งพระอินทร์ ซึ่งฝ่ายพุทธมักเรียก ท้าวสักกะ อัญเชิญให้เสด็จไปเที่ยวท่องสวรรค์และนรกด้วยราชรถวิเศษที่มีช่างตัดพระเกศากลับชาติมาเกิดเป็นสารถี ตอนจบของเรื่อง มีการระบุว่า พระเจ้ามาฆเทวะหรือเนมิราชก็คืออดีตชาติหนึ่งของพระพุทธเจ้า ส่วนช่างตัดพระเกศาหรือสารถีเป็นอดีตชาติหนึ่งของพระอานนท์ ศิษย์คนสนิทของพระพุทธเจ้า
เรื่องราวดังกล่าวปรากฏในเอกสารต้นพุทธกาลหลายฉบับ ทั้งในพระไตรปิฎกและเอกสารหลังสมัยพระไตรปิฎก นักวิชาการยังเปรียบเทียบเรื่องพระเจ้าเนมิราชกับมหากาพย์สมัยคริสต์ศตวรรษที่ 14 เรื่อง อินเฟอร์โน ของดันเต อาลีกีเอรี
เอกสารเชน

เอกสารของศาสนาเชนมีเรื่องของพระมหากษัตริย์พระนาม นามิ ซึ่งเนื้อหาคล้ายคลึงกับในเอกสารของศาสนาพุทธ
ดูเพิ่ม

พระมหากษัตริย์ในคติพุทธ
บรรณานุกรม

Appleton, Naomi (2016), Shared Characters in Jain, Buddhist and Hindu Narrative: Gods, Kings and Other Heroes, Taylor & Francis, ISBN 978-1-317-05575-4
โกหัต

| โกหัต  کوہاٹ |
| --- | --- |
นคร
Kohat’s Ghomkol Sharif shrine is associated with the Naqshbandi order of Sufism.
โกหัตแสดงแผนที่แคว้นแคบาร์ปัคตูนควาโกหัตแสดงแผนที่ประเทศปากีสถาน
พิกัด: 33°35′N 71°26′E﻿ / ﻿33.583°N 71.433°E﻿ / 33.583; 71.433
Country:  Pakistan
Province:  แคว้นแคบาร์ปัคตูนควา
District: Kohat
Tehsil: Kohat
การปกครอง
 • MNA (NA-14): Shehryar Khan Afridi
 • MPA (PK-37 Kohat-1): Amjid Khan Afridi
 • MPA (PK-38 Kohat-2): Zia Ullah Bangash
ความสูง: 489 เมตร (1,604 ฟุต)
ประชากร (2017)
 • ทั้งหมด: 228,779 คน
 : Kohat Municipal Committee: 191,844 Kohat Cantonment: 36,935
เขตเวลา: UTC+5 (PST)
Calling code: +92 922
Highways:  N-55  N-80
Number of Union councils: 31
โกหัต (ปาทาน: کوهاټ, อูรดู: کوہاٹ, อังกฤษ: Kohat) เป็นนครในแคว้นไคเบอร์ปัคตูนควา ประเทศปากีสถาน เป็นเมืองหลักของเขตโกหัต เมืองถือว่าเป็นศูนย์กลางของชนเผ่าปาทานที่อาศัยอยู่ในแคว้นนี้ตั้งแต่ปลายศตวรรษที่ 15 โกหัตเป็นสถานที่ที่มักมีการปะทะกันของกลุ่มผู้ติดอาวุธระหว่างกองทัพล่าอาณานิคมชาวอังกฤษกับชนพื้นเมืองในกลางถึงปลายศตวรรษที่ 19 โกหัตในยุคปัจจุบันเป็นเมืองขนาดกลางที่มีประชากรราว 270,000 คน และมีป้อมปราการในยุคอังกฤษ ตลาดขายของที่หลากหลาย และฐานทัพทหาร
เมืองตั้งอยู่บนแควของแม่น้ำสินธุ ห่างจากเมืองเปศวาร์ไปทางทิศใต้ 60 กม. ติดต่อกับเปศวาร์โดยใช้ช่องเขาโกหัตที่มีความกว้าง 360 ม. ถึง 2 กม. ยาว 21 กม.
เพลงชาติสาธารณรัฐอิสลามอัฟกานิสถาน

เพลงชาติประเทศอัฟกานิสถานใน ค.ศ. 2006–2021
| คำแปล: เพลงชาติ |
| --- | --- |
سرود ملی

เพลงชาติของ อัฟกานิสถาน
เนื้อร้อง: อับดุลบารี จะฮานี, ค.ศ. 2006 (2006)
ทำนอง: บาบรัก วัซซา [de], ค.ศ. 2006 (2006)
รับไปใช้: พฤษภาคม ค.ศ. 2006 (2006-05)
เลิกใช้: 15 สิงหาคม ค.ศ. 2021 (2021-08-15) (โดยพฤตินัย)
ก่อนหน้า: "ป้อมปราการอิสลาม หัวใจแห่งเอเชีย"

ตัวอย่างเสียง
"มิลลีซุรูด" (บรรเลง, ย่อ)ไฟล์ ช่วยเหลือ
 
เพลงชาติสาธารณรัฐอิสลามอัฟกานิสถาน (เปอร์เซีย: سرود ملی - ซูรูเดมิลลี, ปาทาน: ملی سرود - มิลลีซุรูด;  แปลว่า เพลงชาติ) ถูกนำมาใช้โดยโลยาจีร์กาในเดือนพฤษภาคม ค.ศ. 2006
ตามมาตรา 20 ของรัฐธรรมนูญแห่งสาธารณรัฐอิสลามอัฟกานิสถาน "เพลงชาติอัฟกานิสถานมีเนื้อหาเป็นภาษาปาทานโดยเอ่ยถึงวลี "อัลลอฮ์ทรงยิ่งใหญ่" และชื่อบรรดาชนชาติต่าง ๆ ของอัฟกานิสถาน" เนื้อเพลงนี้ประพันธ์โดยอับดุลบารี จะฮานี และทำนองโดยชาวเยอรมันเชื้อสายอัฟกัน บาบรัก วัซซา [de].
เนื้อร้อง

| 0 | 1 | 2 | 3 | 4 |
| --- | --- | --- | --- | --- |
| ภาษาปาทาน | การปริวรรตเป็นอักษรโรมัน (จากภาษาปาทาน) | ภาษาดารี | ปริวรรตเป็นอักษรโรมัน (จากภาษาตารี) | คำแปล |
|   دا وطن افغانستان دی  دا عزت د هر افغان دی  کور د سولې، کور د تورې  هر بچی يې قهرمان دی    دا وطن د ټولو کور دی  د بلوڅو، د ازبکو  د پښتون او هزاره وو  د ترکمنو، د تاجکو    ور سره عرب، ګوجر دي  پاميريان، نورستانيان  براهوي دي، قزلباش دي  هم ايماق، هم پشه يان    دا هيواد به تل ځلېږي  لکه لمر پر شنه اسمان  په سينه کې د آسيا به  لکه زړه وي جاويدان    نوم د حق مو دی رهبر  وايو الله اکبر  وايو الله اکبر  وايو الله اکبر  | Dā watan Afğānistān di  Dā izat da har Afğān di  Kor da sole, kor da tūre  Har bačay ye qahramān di    Dā watan da ṭolo kor di  Da Balotso, da Uzbəko  Da Pax̌tūn aw Hazārawo  Da Turkməno, da Tājəko    Wər sara Arab, Gūjər dī  Pāmīryān, Nūristānyān  Brāhawī dī, Qizilbāš dī  Ham Aymāq, ham Pašayān    Dā hīwād ba təl źaleǵī<  Ləka lmar pər šnə asmān  Pə sīna ke da Āsyā ba  Ləka zṛə wī jāwīdān    Nūm da haq mo day rahbar  Wāyū Allāhu Akbar  Wāyū Allāhu Akbar  Wāyū Allāhu Akbar |   این وطن افغانستان است   این عزت هر افغان است   میهن صلح، جایگاه شمشیر   هر فرزندش قهرمان است    این وطن میهن همه است  از بلوچ، از ازبکها  از پشتون، هزاره‌ها  از ترکمن و تاجیکها    هم عرب و گوجرها  پامیری‌، نورستانیها  براهویی است و قزلباش  هم ایماق و پشه‌ئیان    این کشور همیشه تابان خواهد بود  مثل آفتاب در آسمان کبود  در سینهٔ آسیا  مثل قلب جاویدان    این کشور همیشه تابان خواهد بود  مثل آفتاب در آسمان کبود  در سینهٔ آسیا  مثل قلب جاویدان  | īn watan Afğānestān ast  īn ezat-e har Afğān ast  mīhan-e solh, jāygāh-e šamšīr  har farzandeš qahramān ast    īn watan mīhan-e hame ast  az Baloč, az Uzbakhā  az Paštūn, Hazārahā  az Turkman o Tājīkhā    ham Arab o Gūjarhā  Pāmīrī, Nūristānīhā  Brāhawī ast o Qizilbāš  ham Aymāq o Pašaiyān    īn kešwar hamīše tābān xāhad būd  mesl-e āftāb dar āsemān-e kabūd  dar sīna-ye āsyā mesl-e qalb jāwīdān    nām-e haq ast mā rā rahbar  mīgūyīm Allāh-o-Akbar  mīgūyīm Allāh-o-Akbar  mīgūyīm Allāh-o-Akbar | แผ่นดินนี้คืออัฟกานิสถาน  เป็นความภาคภูมิของชาวอัฟกันทุกคน  ประเทศแห่งสันติภาพ ประเทศแห่งดาบ (การต่อสู้)  ลูกหลานทุกผู้ล้วนหาญกล้า    ที่นี่คือประเทศของทุกชนเผ่า  แดนแห่งชาวบาลูช ชาวอุซเบก,  ชาวปาทาน ชาวฮาซาราส,  ชาวเติร์กเมน ชาวทาจิก    อยู่ร่วมกับชาวอาหรับ ชาวคุชชระ  ชาวปาร์มีร์ ชาวนูริสตาน  ชาวบราฮาวี และ ชาวคีร์ซีลบาช,  รวมทั้งชาวไอมาค และชาวปาไช    แผ่นดินนี้จะสุกสกาวตลอดไป  ดังดวงตะวันกลางฟ้าสีคราม  ในหีบแห่งทวีปเอเชีย  (ประเทศ) จะเป็นดังดวงใจตลอดไป    เราจะติดตามพระเจ้าเพียงองค์เดียว  เราทุกคนจงสรรเสริญ "อัลลอฮ์ทรงยิ่งใหญ่"  เราทุกคนจงสรรเสริญ "อัลลอฮ์ทรงยิ่งใหญ่"  เราทุกคนจงสรรเสริญ "อัลลอฮ์ทรงยิ่งใหญ่"! |
บรรณานุกรม

↑  "The Constitution of Afghanistan". afghan-web.com. คลังข้อมูลเก่าเก็บจากแหล่งเดิมเมื่อ 2013-10-28. สืบค้นเมื่อ 2013-04-09.
1 2  "National Anthem". afghan-web.com. คลังข้อมูลเก่าเก็บจากแหล่งเดิมเมื่อ 2013-04-11. สืบค้นเมื่อ 2013-04-09.
แหล่งข้อมูลอื่น

สำนักงานประธานาธิบดีแห่งสาธารณรัฐอิสลามอัฟกานิสถาน
สถานเอกอัครราชทูตสาธารณรัฐอิสลามอัฟกานิสถาน ประจำประเทศสหรัฐอเมริกา
กระทรวงการต่างประเทศแห่งสาธารณรัฐอิสลามอัฟกานิสถาน เก็บถาวร 2008-05-16 ที่ เวย์แบ็กแมชชีน
แลชญิตซา

| แลชญิตซา |
| --- | --- |
   ธง ตราอาร์ม
แลชญิตซา
พิกัด: 50°25′45″N 18°10′52″E﻿ / ﻿50.42917°N 18.18111°E﻿ / 50.42917; 18.18111
ประเทศ:  โปแลนด์
จังหวัด
เทศมณฑล: Strzelce Opolskie
เทศบาล: แลชญิตซา
พื้นที่
 • ทั้งหมด: 14.45 ตร.กม. (5.58 ตร.ไมล์)
ประชากร (2011)
 • ทั้งหมด: 2,840 คน
 • ความหนาแน่น: 200 คน/ตร.กม. (510 คน/ตร.ไมล์)
แลชญิตซา (โปแลนด์: Leśnica; เยอรมัน: Leschnitz) เป็นเมืองในจังหวัดออปอแล ประเทศโปแลนด์ เมืองมีเนื้อที่ทั้งหมด 14.45 ตารางกิโลเมตร และมีประชากรทั้งหมด 2,840 คน
แหล่งข้อมูลอื่น

Jewish Community in Leśnica on Virtual Shtetl
แยชือ กอชิญสกี

| แยชือ กอชิญสกี |
| --- | --- |
กอชิญสกีในปี ค.ศ. 1969
เกิด: ยูแซฟ แลวินกอปฟ์ 14 มิถุนายน ค.ศ. 1933(1933-06-14) วูช, โปแลนด์
เสียชีวิต: พฤษภาคม 3, 1991(1991-05-03) (57 ปี) แมนแฮตตัน, สหรัฐอเมริกา
อาชีพ: นักเขียน
สัญชาติ: โปแลนด์-อเมริกัน
ผลงานที่สำคัญ: The Painted Bird (ค.ศ. 1965)
แยชือ กอชิญสกี (โปแลนด์: Jerzy Kosiński; 14 มิถุนายน ค.ศ. 1933 – 3 พฤษภาคม ค.ศ. 1991) เป็นนักเขียนชาวโปแลนด์-อเมริกัน มีชื่อเกิดว่า "ยูแซฟ แลวินกอปฟ์" เกิดในปี ค.ศ. 1933 ที่เมืองวูช ประเทศโปแลนด์ ในครอบครัวชาวยิว ในช่วงสงครามโลกครั้งที่สอง แลวินกอปฟ์ใช้ชีวิตในชื่อ "แยชือ กอชิญสกี" หลังสงครามโลกครั้งที่สอง เขาเข้าเรียนที่มหาวิทยาลัยวูช ก่อนจะทำงานเป็นรองศาสตราจารย์ที่สถาบันวิทยาศาสตร์แห่งโปแลนด์ กอชิญสกีเคยเข้ารับการฝึกเป็นพลแม่นปืนของกองทัพโปแลนด์ด้วย ก่อนจะย้ายไปอยู่ที่สหรัฐ
หลังจากนั้น กอชิญสกีได้เรียนต่อที่มหาวิทยาลัยโคลัมเบียและเป็นอาจารย์สอนที่มหาวิทยาลัยเยล ในปี ค.ศ. 1965 เขาได้รับสัญชาติอเมริกันและออกหนังสือ The Painted Bird ที่มีเนื้อหาเกี่ยวกับประสบการณ์วัยเด็กของเขาในช่วงสงครามโลกครั้งที่สอง ต่อมาในปี ค.ศ. 1970 กอชิญสกีออกหนังสือ Being There (แปลไทยในชื่อ "ที่เห็นและเป็นอยู่") แต่ภายหลังผลงานทั้งสองเล่มนี้ถูกกล่าวหาว่าลอกมาจากงานเขียนอื่น
ในช่วงท้ายของชีวิต กอชิญสกีประสบกับความเครียดและมีอาการหัวใจเต้นผิดจังหวะ เขาตัดสินใจกระทำอัตวินิบาตกรรมในปี ค.ศ. 1991 ขณะมีอายุได้ 57 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แยชือ กอชิญสกี
The Rise and Fall of Jerzy Kosinski - Arts & Opinion
แม่น้ำราวี

| แม่น้ำราวี |
| --- | --- |

ลักษณะทางกายภาพ
ปากน้ำ: แม่น้ำจนาพ ปากีสถาน
ความยาว: 720 กิโลเมตร (450 ไมล์)
แม่น้ำราวี (อังกฤษ: Ravi River, ปัญจาบ: ਰਾਵੀ) เป็นแม่น้ำที่อยู่ทางตะวันตกเฉียงเหนือของประเทศอินเดียและทางตะวันออกของประเทศปากีสถาน มีความยาวรวม 720 กิโลเมตร (450 ไมล์) เป็นหนึ่งในแม่น้ำในระบบแม่น้ำสินธุและหนึ่งในแม่น้ำห้าสายแห่งภูมิภาคปัญจาบ
ในประวัติศาสตร์ยุคพระเวท เรียกแม่น้ำราวีว่า "อิราวดี" (Iravati หรือ Eeraveti–คนละสายกับแม่น้ำอิรวดีในประเทศพม่า) และมีบันทึกในคัมภีร์ฤคเวทว่า ยุทธการสิบกษัตริย์ที่เกิดขึ้นราวศตวรรษที่ 14 ก่อนคริสตกาลเกิดขึ้นใกล้กับแม่น้ำแห่งนี้
แม่น้ำราวีมีต้นกำเนิดที่เทือกเขาหิมาลัย ในเขตกางครา รัฐหิมาจัลประเทศ อินเดีย มีลำน้ำสาขาที่สำคัญสองสายคือ แม่น้ำพุทธุหรือพุธิลและแม่น้ำไมหรือโธนา แต่สายหลักเริ่มที่ตีนเขาแดลเฮาซีในเขตจัมพา ผ่านที่ราบปัญจาบใกล้เมืองมาโธปุระและปฐานโกฏ ก่อนจะไหลตามพรมแดนอินเดีย-ปากีสถานเป็นระยะทาง 80 กิโลเมตร (50 ไมล์) และไหลเข้าปากีสถานไปบรรจบกับแม่น้ำจนาพ
แม่น้ำราวีเป็นหนึ่งในแม่น้ำสามสาย (อีกสองสายคือ แม่น้ำบีอาสและแม่น้ำสตลุช) ที่อยู่ในการดูแลของอินเดียตามสนธิสัญญาแม่น้ำสินธุ มีการใช้ประโยชน์จากแม่น้ำในด้านประมงและชลประทาน และมีการสร้างเขื่อนรันชีตสาครขึ้นเพื่อใช้ผลิตกระแสไฟฟ้า เขื่อนแห่งนี้ตั้งอยู่ใกล้เมืองปฐานโกฏ เริ่มสร้างในปี ค.ศ. 1981 สร้างเสร็จในปี ค.ศ. 2001 มีความจุ 3,280 ล้านลูกบาศก์เมตร มีโรงไฟฟ้าที่มีกำลังผลิต 600 เมกะวัตต์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แม่น้ำราวี
30°35′N 71°49′E﻿ / ﻿30.583°N 71.817°E﻿ / 30.583; 71.817
| ด ค กแม่น้ำแห่งปัญจาบ |
| --- | --- | --- |
|  สินธุ เฌลัม  จนาพ  ราวี  บีอาส  สตลุช  |  สินธุ เฌลัม  จนาพ  ราวี  บีอาส  สตลุช  |  |